MAVZU. Logistikada moddiy oqimlar
	
Moddiy oqim tushunchasi logistikaning eng asosiy tushunchalaridan biri hisoblanadi. Moddiy oqimlar xomashyoning birinchi boshlang‘ich manbaidan to oxirgi iste’molchiga yetkazib berish jarayonida, ya’ni xomashyoga ishlov berish, yarim xomashyo va tayyor mahsulotlarni tashish, omborlarga joylashtirish davrida
vujudga keladi.
Moddiy resurs deganda ma’lum bir joyda mavjud bo‘lgan va iste’mol uchun yaraydigan xomashyo, yarim mag‘sulot, mahsulot yoki boshqa ko‘rinishdagi moddiy jismlar tushuniladi.
Moddiy oqimlar har xil korxonalar va bitta korxonaning ichida
ham oqishi mumkin .
Moddiy oqimlar harakati hatto bitta omboming o‘zida ham har xil yo‘nalishlar orqali amalga oshirilishi mumkin.
Moddiy oqimlar saqlash zonasidan ortish uchastkasiga quyidagicha harakatlanishi mumkin:
1. Saqlash uchastkasi- ortish punkti.
2. Saqlash uchastkasi-jo‘natuvchi ekspeditsiya- ortish punkti.
3. Saqlash uchastkasi- butlash uchastkasi (komplektlash) - jo‘natuvchi ekspeditsiya- ortish punkti,
4. Saqlash uchastkasi- butlash uchastkasi (komplektlash)- ortish punkti

